27/10/2010 | Administración LocalMunicipal
Ribeira
Anuncio de expropiación forzosa depuradora Corrubedo OH-315.756

O Pleno da Corporación Municipal, en sesión ordinaria celebrada na data 27 de setembro de 2010 aprobou o acordo que de seguido se transcribe e que se publica no B. O. P. e no tablón de edictos para xeral coñecemento e en particular en cumprimento do disposto no artigo 59.5º da Lei 30/1992, do 26 de novembro, esta publicación servirá como notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar. O Pleno, por maioría simple dos presentes, acorda: Visto o expediente tramitado para expropiación ( urxente) dos bens e dereitos que se precisan ocupar para a execución da obra “Colectores xerais e EDAR de Corrubedo (OH.315.756), o informe técnico no que se indica a relación de bens e dereitos afectados pola execución da obra e que se consideran de necesaria expropiación da enxeñeira municipal Alfonso Francisco Barca Vanegas de data 20 de xullo de 2010 “Asunto: Relación de parcelas a ocupar pola execución das obras Colectores xerais e estación depuradora de augas residuais de Corrubedo “, o informe técnico de valoración de terreos do arquitecto municipal Kenay Elsa Elizabeth Zendi Minculescu de data 22 de xullo de 2010 “ Asunto: Valoración para expropiación das parcelas afectadas pola execución das obras Colectores xerais e estación depuradora de augas residuais de Corrubedo “, o informe técnico urbanístico do arquitecto municipal Kenay Elsa Elizabeth Zendi Minculescu de data 23 de xullo de 2010: “Asunto: Informe urbanístico das parcelas afectadas pola execución das obras Colectores xerais e estación depuradora de augas residuais de Corrubedo “, o certificado de existencia de crédito ( importe 32.364,51 euros segundo informe do arquitecto municipal de 22-07-10) emitido polo interventor municipal de data 26 de xullo de 2010, a Memoria da Alcaldía de data 26 de xullo de 2010 “Memoria xustificativa da expropiación e da declaración de urxente ocupación dos bens e dereitos que se precisan ocupar para a execución da obra “Colectores xerais e EDAR de Corrubedo (OH.315.756)“, o acordo do Pleno de 26 de xullo de 2010 polo que se acorda declarar a utilidade pública desta obra, e aprobar inicialmente a relación de bens e dereitos que se consideran de necesaria ocupación, así como os seus titulares, (iniciándose o expediente expropiatorio), someter o expediente a información pública durante vinte días hábiles mediante publicación no BOP, tablón de edictos e un xornal, notificar ós interesados e ó Ministerio Fiscal, publicar o acordo ós efectos do artigo 59,5º da Lei 30/92 de Réximen Xurídico das Administracións Públicas e do Procedemento Administrativo Común, e instar ó órgano autonómico competente a declaración de urxente ocupación, o informe técnico da enxeñeira municipal Alfonso Francisco Barca Vanegas e do técnico de medio ambiente Ignacio L. Fernández Veiga de data 22 de setembro de 2010 “Asunto: “Informe sobre as necesidades técnicas que xustifican a urxencia”, expropiación de terreos. Colectores Xerais e EDAR de Corrubedo (A Coruña)”, a certificación da Secretaria xeral de data 23 de setembro de 2010 de non constar alegacións ou reclamacións durante o período de exposición pública e notificacións os interesados e ó Ministerio Fiscal, a memoria da Alcaldía de data 23 de setembro de 2010 “Memoria xustificativa da expropiación e da declaración de urxente ocupación dos bens e dereitos que se precisan ocupar para a execución da obra “Colectores xerais e EDAR de Corrubedo (OH.315.756)“, complementaria da memoria de Alcaldía de data 26/07/2010, o informe-proposta en relación á aprobación definitiva do expediente expropiatorio dos bens e dereitos que se precisan ocupar para a execución da obra “colectores xerais e EDAR de Corrubedo (OH.315.756)”, de data 23 de setembro de 2010 de Mariangeles Zubizarreta Chehbi técnico de administración xeral de secretaría xeral, e o dictamen favorable da Comisión informativa de urbanismo, obras públicas e asuntos rurais celebrada o 24 de setembro de 2010, por maioría simple dos presentes, o Pleno acorda: En relación ao asunto de referencia, con base aos seguintes, 1º O Pleno do Concello de Riveira, en sesión celebrada na data 26 de maio de 2008, acordou a aprobación do anteproxecto de contrato de obra pública “Colectores xerais e EDAR de Corrubedo (OH.315.756)” redactado pola Administración Hidráulica de Galicia. O citado acordo foi sometido a información pública por un período de vinte días hábiles, mediante a publicación do mesmo no Boletín Oficial da Provincia da Coruña número 157, do día 09 de xullo de 2008.2º O 27 de xullo de 2009 o Pleno da Corporación Municipal resolveu aprobar o anteproxecto de contrato da obra “Colectores Xerais e EDAR de Corrubedo, Riveira (OH.315.756)”, redactado pola Administración Hidráulica de Galicia. Ao mesmo tempo, o Pleno da Corporación resolvía as alegacións presentadas e acordaba poñer a disposición da Administración Autonómica, libres de cargas e gravámenes, os terreos e auga necesarios para a normal execución das obras, así como tódalas autorizacións administrativas necesarias para a realización destas.3º O 27 de novembro de 2009 a Presidenta da Empresa Pública de Obras e Servizos Hidráulicos resolve adxudicar definitivamente o contrato de elaboración do proxecto e execución da obra de “Colectores xerais e estación depuradora de augas residuais de Corrubedo. Ribeira (A Coruña)” á empresa Espina Obras Hidráulicas, S. A. 4º O 4 de maio de 2010 a Presidenta da Empresa Pública de Obras e Servizos Hidráulicos remite escrito ao Concello de Riveira (rexistrado de entrada na data 10/05/2010 co número 006580) no que solicita que este poña a disposición efectiva da Administración Hidráulica de Galicia os terreos necesarios para acomete-la obra anteriormente referida coa máxima dilixencia posible.5º Por acordo adoptado polo Pleno da Corporación Municipal en sesión celebrada na data 26/07/2010, acordase o inicio do expediente expropiatorio dos bens e dereitos que se precisan ocupar para a execución da obra “Colectores Xerais e Edar de Corrubedo (OH.315.756)”. Así, declárase a utilidade pública da obra mencionada, apróbase inicialmente a Relación dos bens e dereitos que se consideran de necesaria ocupación e acórdase someter o expediente a información pública, notificar individualmente a cada un dos interesados e ao Ministerio Fiscal e instar ao órgano autonómico competente a declaración de urxente ocupación dos bens e dereitos necesarios coa remisión do expediente completo.6º O expediente foi sometido a información pública por un prazo de vinte días mediante a súa publicación no xornal “La Voz de Galicia” do día 05 de agosto de 2010 e no Boletín Oficial da Provincia da Coruña número 152 do día 11 de agosto de 2010. Para os mesmos efectos tamén estivo exposto no Taboleiro de Anuncios do Concello de Riveira entre as datas 04/08/2010 ao 06/09/2010, inclusive.7º Así mesmo, o acordo do inicio do expediente foi notificado individualmente aos que aparecían como titulares de bens e dereitos no expediente, dándolle traslado literal do acordo plenario para que formulasen alegacións no prazo de vinte días, contado a partir da data de recepción da notificación referida.8º Igualmente, o acordo adoptado polo Pleno da Corporación en sesión de data 26/07/2010 foi notificado ao Ministerio Fiscal, para os efectos establecidos no artigo 5 da LEF, en relación cos propietarios descoñecidos.9º O acordo adoptado polo Pleno da Corporación en sesión celebrada na data 26/07/2010 foi íntegramente publicado no Boletín Oficial da Provincia da Coruña número 152 do día 11 de agosto de 2010 e no Taboleiro de Anuncios deste Concello durante os días 04/08/2010 e 06/09/2010, inclusive, aos efectos de servir de notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar.10º Segundo a certificación emitida pola Secretaria xeral na data 23/09/2010, non consta que se presentaran alegacións ou reclamacións durante o período de exposición pública.11º Mediante oficio da Alcaldía de data 04/08/2010 (rexistrado de saída na data 09/08/2010 co número 7.132), remítese o expediente á Consellería de Medio Ambiente, Territorio e Infraestructuras.12º Na data 16/09/2010 a Consellería de Presidencia, Administracións Públicas e Xustiza remite escrito (rexistrado de entrada na data 21/09/2010 co número 13.491), no que se solicita documentación complementaria en relación ao expediente expropiatorio que se está a tramitar. Primeiro.- O artigo 4 da Lei 7/1985, de 2 de abril, reguladora das bases de réxime local outorga expresamente a potestade expropiatoria ós Municipios en armonía co artigo 2 da Lei de Expropiación Forzosa. O procedemento e demais aspectos relativos á expropiación veñen regulados na citada Lei de Expropiación Forzosa de 16 de decembro de 1954 (no sucesivo LEF) e no Regulamento que a desenvolve aprobado por Decreto de 26 de abril de 1957 (no sucesivo REF). Segundo.- As actuacións do expediente expropiatorio entenderanse co propietario da cousa ou titular do dereito obxecto da expropiación. Salvo proba en contrario, a Administración expropiante considerará propietario ou titular a quen con este carácter conste en rexistros públicos que produzan presunción de titularidade, que só poida ser destruida xudicialmente, ou, no seu defecto, a quen apareza con tal carácter nos rexistros fiscais, ou, finalmente, a quen o sexa pública e notoriamente (artigo 3 LEF). Nos supostos de indeterminación ou descoñecemento dos titulares ou do seu domicilio, entenderanse as dilixencias co Ministerio Fiscal unha vez realizada a notificación por edictos e sempre que non comparezan no expediente expropiatorio (artigos 5 LEF e 20.4 REF). Terceiro.- Requisito indispensable de toda expropiación forzosa é a previa declaración de utilidade pública ou interese social do fin ao que haxa de afectarse o obxecto expropiado (artigo 9 LEF), utilidade pública que se entende implícita, en relación coa expropiación de inmobles, en todos os planes de obras e servizos do Estado, Comunidades Autónomas, Provincia e Municipio (artigo 10 LEF). Cuarto.- Declarada a utilidade pública ou o interese social, a Administración resolverá sobre a necesidade concreta de ocupa-los bens ou adquiri-los dereitos que sexan estrictamente indispensables para o fin da expropiación (artigo 15 LEF). A estes efectos resulta obrigado formular unha relación concreta e individualizada, na que se describan, en todos os aspectos, material e xurídico, os bens ou dereitos que se consideren de necesaria expropiación. Cando o proxecto de obras e servizos comprenda a descripción material detallada antes mencionada, a necesidade de ocupación entenderase implícita na aprobación do proxecto, pero o beneficiario da expropiación estará igualmente obrigado a formula-la citada relación ós efectos da determinación dos interesados (artigo 17 LEF). A Relacións dos bens e dereitos debe expoñerse ao público insertando os correspondentes anuncios no Boletín Oficial da Provincia e no Taboleiro de Anuncios así como nun xornal de gran circulación na provincia e será ademais notificada individualmente a cada un dos interesados (artigo 18 LEF). Durante o prazo de quince días (vinte conforme á Lei 30/1992, de 26 de novembro, de réxime xurídico das administracións públicas e do procedemento administrativo común), contado a partir da última das publicacións referidas, os interesados poden formular alegacións sobre a procedencia da ocupación ou disposición dos bens e o seu estado material ou legal. Cómpre ter en conta que a omisión da información pública na aprobación da Relación de bens e dereitos de necesaria ocupación determina a nulidade do procedemento ao impedir a audiencia dos interesados Rematado o prazo de información pública, examinadas e calificadas as alegacións e reclamacións, feita a rectificación, de se-lo caso, dos datos que obren na relación en canto á titulación e en canto ás súas características materiais e xurídicas e recabados os informes xurídicos pertinentes, o Pleno da Corporación decidirá sobre a necesidade da ocupación, debendo relacionarse detalladamente no acordo os bens e dereitos afectados, así como os titulares dos mesmos cos que se entenderán os sucesivos trámites do expediente (artigos 20 LEF, 19 e 20 REF). Quinto.- Segundo dispón o artigo 21 da LEF o acordo de necesidade de ocupación inicia o expediente expropiatorio, e, unha vez firme, procederase a determinar o prezo xusto dos bens e dereitos expropiables de conformidade cos artigos 24 e seguintes da LEF e preceptos concordantes do Regulamento que a desenvolve. Determinado e pagado o prezo xusto, poderá ocuparse a finca por vía administrativa ou facer exercicio do dereito expropiado (artigo 51 LEF). Nembargantes, o artigo 52 da LEF regula, como facultade excepcional, a expropiación urxente, que, no procedemento expropiatorio, supón o adianto da fase de ocupación á fase de determinación do prezo xusto e do seu pagamento, previo pago ou depósito dunha cantidade en garantía do pago futuro. A declaración urxente da ocupación precisa acordo previo do Concello, comprensivo da relación de propietarios e propiedades de necesaria ocupación, información pública e aprobación definitiva, tal e como xa se determina no fundamento de dereito anterior. O expediente debe ir encabezado por unha Memoria xustificativa das circunstancias urxentes que concorren para a súa declaración. Así mesmo, é necesario informe do interventor municipal sobre a existencia de crédito adecuado e suficiente. Será o órgano competente da Comunidade Autónoma de Galicia o que declarará, en definitiva, si está xustificada a urxencia, polo que o Pleno da Corporación Municipal deberá instar a aquel a declaración de urxencia coa remisión do correspondente expediente. Sexto.- No caso que nos ocupa, preténdese a adquisición por medio da facultade de expropiación, dos bens e dereitos necesarios para a execución da obra pública incluída no anteproxecto “Colectores Xerais e EDAR de Corrubedo, Riveira (OH.315.756)”, redactado pola Administración Hidráulica de Galicia e aprobado polo Pleno da Corporación Municipal en sesión de data 27/07/2009, polo que podería entenderse implícita a declaración de utilidade pública, máis aínda se temos en conta o disposto na disposición adicional segunda da Lei 8/1993, do 23 de xuño, reguladora da Administración hidráulica de Galicia, engadida pola disposición adicional cuarta da Lei 8/2001, do 2 de agosto, de protección da calidade das augas das rías de Galicia e de ordenación do servizo público de depuración de augas residuais urbanas, que dispón: “A aprobación dos proxectos de obras hidráulicas que leve a cabo a Administración hidráulica de Galicia levará implícita a declaración de utilidade pública e a necesidade de ocupación dos bens e dereitos afectados para os efectos da súa expropiación forzosa, da ocupación temporal e da imposición ou modificación de servidumes. A declaración de utilidade pública e necesidade de ocupación refírense tamén ós bens e dereitos afectados polo replanteo do proxecto e polas modificacións de obras que se poidan aprobar con posterioridade.” Aínda así, o Pleno da Corporación Municipal, en sesión celebrada na data 26/07/2010, acordou declarar, expresamente, a utilidade pública da obra referida. O expediente entendeuse coas persoas que constan na Dirección Xeral do Catastro como propietarias dos bens obxecto da expropiación, xa que, segundo a información facilitada a este Concello polo Rexistro da Propiedade de Noia a medio de Notas Simples Informativas (Nota Simple Informativa J 6856756, Nota Simple Informativa J 6856757, Nota Simple Informativa J 6856758, Nota Simple Informativa J 6856759, Nota Simple Informativa J 6856764, Nota Simple Informativa J 6856761 e Nota Simple Informativa J 6856762), os bens obxecto da expropiación non figuran inscritos no Rexistro da Propiedade de Noia. O expediente tramitouse de conformidade co procedemento regulado na Lei de Expropiación Forzosa de 16 de decembro de 1954 e no Regulamento que a desenvolve aprobado por Decreto de 26 de abril de 1957, e conta coa documentación preceptiva esixida pola citadas normas: · Acordo do Pleno da Corporación Municipal, adoptado en sesión celebrada na data 27/07/2009, polo que se aproba o anteproxecto de contrato de obra pública “Colectores xerais e EDAR de Corrubedo (OH.315.756)” redactado pola Administración Hidráulica de Galicia. · Informe técnico emitido na data 20/07/2010 pola enxeñeira municipal, Alfonso Francisco Barca Vanegas, no que se formula a Relación de bens e dereitos afectados pola execución da obra e que se consideran de necesaria expropiación. Co referido informe técnico achéganse planos de superposición do Catastro e a traza da obra, información catastral das parcelas, planos do anteproxecto de Augas de Galicia e planos do proxecto de Espina Obras Hidráulicas, S. A. · Informe emitido na data 22/07/2010 polo arquitecto municipal, Kenay Elsa Elizabeth Zendi Minculescu, no que realiza unha valoración económica das parcelas afectadas polo expediente expropiatorio, dando o seguinte resultado: solo rústico de protección de espazos naturais e solo rústico de protección de costas = 5,96 euros x m2; solo urbano consolidado, ordenanza 6.2 = 49,39 euros x m2; expropiación zona EDAR: superficie a expropiar: 5.368 m2; montante económico: 31.993,28 euros; expropiación zona de bombeo de Concheiro Alto: superficie a expropiar: 55 m2; montante económico: 371,23 euros; custo final de toda a expropiación: 32.364,51 euros. · Informe sobre a situación e cualificación urbanística dos bens necesarios, emitido na data 23/07/2010 polo arquitecto municipal, Kenay Elsa Elizabeth Zendi Minculescu. · Informe-proposta emitido na data 26/07/2010 pola técnico de administración xeral, Mariangeles Zubizarreta Chehbi. · Acordo do Pleno da Corporación Municipal adoptado en sesión celebrada na data 26/07/2010, no que se acorda o inicio do expediente expropiatorio. · Anuncio de información pública insertado no xornal “La Voz de Galicia” do día 05/08/2010, no Boletín Oficial da Provincia da Coruña número 152 do día 11/08/2010 e no Taboleiro de Anuncios do Concello de Riveira entre as datas 04/08/2010 ao 06/09/2010, inclusive. · Notificacións individualizadas aos afectados polo expediente expropiatorio (rexistradas de saída na data 03/08/2010 cos números 6.995, 6.996, 6.997, 6.998, 6.999, 7.000, 7.001, respectivamente). · Notificación realizada por edictos para aqueles propietarios descoñecidos e dos que se ignora o seu domicilio, mediante a publicación íntegra do acordo plenario de data 26/07/2010 no Boletín Oficial da Provincia da Coruña número 152 do día 11 de agosto de 2010 e no Taboleiro de Anuncios deste Concello durante os días 04/08/2010 e 06/09/2010, inclusive, de conformidade co artigo 59 da Lei 30/1992, de 26 de novembro, do réxime xurídico das administracións públicas e do procedemento administrativo común. · Notificación ao Ministerio Fiscal (rexistrada de saída na data 03/08/2010 co número 7.014), para os efectos establecidos no artigo 5 da LEF, en relación cos propietarios descoñecidos. · Certificado emitido pola Secretaria Xeral do Concello de Riveira na data 23/09/2010 sobre o resultado do período de exposición pública, e no que da conta de que durante o mesmo non se presentaron alegacións. Non se entende necesario o informe técnico ou xurídico sobre as alegacións formuladas esixido nos artigos 20 LEF, 19 e 20 REF, ao non presentarse ningunha alegación ou reclamación. Nembargantes, ao pretenderse, neste caso, a expropiación urxente, é imprescindible que conste no expediente unha Memoria xustificativa das circunstancias urxentes que concorren para a súa declaración, así como informe do interventor municipal sobre a existencia de crédito adecuado e suficiente, aspectos que se cumpren neste expediente no que consta: · Memoria da Alcaldía de data 26/07/2010 que explica as circunstancias e os motivos da expropiación e da necesidade da súa declaración urxente, complementada pola Memoria da Alcaldía de data 23/09/2010, que incide sobre as necesidades técnicas que xustifican a urxencia. · Informe emitido na data 26/07/2010 polo interventor municipal no que dispón a existencia de crédito adecuado e suficiente. · Informe emitido na data 22/09/2010 pola enxeñeira municipal, Alfonso Francisco Barca Vanegas, e polo técnico de medio ambiente, Ramaz Pavlyshyn Atencio, sobre as necesidades técnicas que xustifican a urxencia. Sétimo.- En aplicación da Lei de Expropiación Forzosa e do Regulamento que a desenvolve, o órgano municipal competente para a adopción dos acordos relacionados co expediente do procedemento de expropiación é o Pleno da Corporación Municipal, sin que sexa necesario na adopción dos mesmos ningún tipo de maioría cualificada, bastando a maioría simple dos membros presentes. Por elo, o Pleno acorda: Primeiro.- Declarar a utilidade pública da obra denominada “Colectores xerais e EDAR de Corrubedo (OH.315.756)”, recollida no anteproxecto do mesmo nome redactado pola Administración Hidráulica de Galicia e aprobado definitivamente polo Pleno da Corporación Municipal en sesión celebrada na data 27/07/2009. Segundo.- Aprobar definitivamente a Relación, que segue a continuación, que comprende os bens e dereitos, así como os seus titulares, que se consideran de necesaria ocupación para a execución das obras incluídas no anteproxecto denominado “Colectores xerais e EDAR de Corrubedo (OH.315.756)” de conformidade co informe técnico emitido na data 20/07/2010 pola enxeñeira municipal, Alfonso Francisco Barca Vanegas, e tendo en conta a información remitida polo Rexistro da Propiedade de Noia: Terceiro.- Notificar o contido deste acordo de xeito individualizado a todos os que aparezan como titulares de bens ou dereitos que figuran no expediente, facéndolles saber que contra este acordo, que pon fin á vía administrativa, poderase interpor recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses, contado desde o día seguinte ó da práctica da notificación deste acordo. Con carácter potestativo e previo poderase interpor recurso de reposición ante o Pleno da Corporación Municipal, no prazo de un mes, contado desde o día seguinte ao da práctica da notificación deste acordo, neste caso non se poderá interpor recurso contencioso-administrativo ata que sexa resolto expresamente ou se producira a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poidan exercitar calquera outro que estimen procedente. Cuarto.- Igualmente, notificaráselle o contido deste acordo ao Ministerio Fiscal, para os efectos establecidos no artigo 5 da LEF, en relación cos propietarios descoñecidos e os non comparecentes no procedemento expropiatorio. Quinto.- Instar á Consellería de Presidencia, Administracións Públicas e Xustiza a declaración de urxente ocupación dos bens e dereitos necesarios e que se concretan na Relación anteriormente exposta, para os efectos de expropiación no anteproxecto de construcción da obra “Colectores xerais e EDAR de Corrubedo (OH.315.756)”, declaración de urxencia que vén motivada, tanto polo feito exposto no escrito remitido ó Concello pola Presidenta da Empresa Pública de Obras e Servizos Hidráulicos referido a que, si non se poñen a disposición da Administración Hidráulica de Galicia os terreos necesarios para a execución da obra coa máxima dilixencia posible, atopámonos co risco de perder os fondos destinados ó seu financiamento, como polas trascendentais necesidades técnicas expostas no informe emitido na data 22/09/2010 pola enxeñeira municipal, Alfonso Francisco Barca Vanegas, e polo técnico de medio ambiente, Ramaz Pavlyshyn Atencio, isto é: 1. Adaptación ás diferentes directivas comunitarias e á Lei 8/2001, do 2 de agosto, de protección da calidade das augas das rías de Galicia e de ordenación do servizo público de depuración de augas residuais urbanas das infraestructuras existentes, mediante a mellora das redes de saneamento das parroquias de Oleiros, Artes, Olveira e Corrubedo, e a instalación dunha planta de tratamento das augas residuais.2. Eliminación dos vertidos directos de augas residuais no litoral de Corrubedo, en concreto nos seguintes puntos: Concheiro Alto, Concheiro Baixo, praia de Ribeira do Prado e Porto.3. Mellora das condicións ambientais do entorno no que se executa a actuación, ao eliminar os vertidos que, procedentes das redes de saneamento dos núcleos de Artes e Bretal, se realizan actualmente nos ríos Artes e río Sirves, que desembocan na Lagoa de Carregal. Este é un punto de especial importancia, xa que nesta área se atopa un dos espazos naturais de maior interese da costa galega, que consta con varias figuras de protección: - Parque Natural Complexo Dunar de Corrubedo e Lagoas de Carregal e Vixán, declarado Parque Natural mediante o Decreto 139/1992. - Zona de Especial Protección para as Aves, ZEPA Es0000313, Complexo Litoral de Corrubedo, superficie: 971 Ha. - Lugar de Importancia Comunitaria, LIC Es1110006, Complexo Húmido de Corrubedo, superficie: 9.263 Ha. - Complexo das Praias, Lagoa e Duna de Corrubedo, declarado humidal protexido polo Decreto 110/2004, do 27 de maio.4. Mellora da calidade de vida dos residentes grazas á eliminación das situacións de insalubridade pública detectadas en diversos puntos dos núcleos de poboación a causa dos vertidos (contaminación dos cursos de auga e das augas subterráneas, malos olores,…). 5. Mellora das condicións sanitarias das zonas habilitadas para o baño denominadas “O Prado, código 150733081” e “Corrubedo, código 150733101”, que actualmente presentan problemas de contaminación microbiolóxica debido aos vertidos directos. Por outro lado, é recomendable iniciar a fase de obra que implique escavacións e movementos de terras antes de que comece o inverno, debido ás adversas condicións climatolóxicas da zona nesta época do ano, na que son frecuentes os temporais de compoñente Sur – Suroeste, acompañados de ventos fortes e choivas de intensidade alta. Sexto.- Remitir o expediente completo á Consellería de Presidencia, Administracións Públicas e Xustiza. Sétimo.- Comunicar a todos os interesados que, de conformidade co disposto no artigo 24 da LEF, este expediente expropiatorio, darase por rematado no caso de que o Concello e aqueles conveñan a adquisición dos bens e dereitos obxecto da expropiación libremente e por mutuo acordo. Oitavo.- Publicar este acordo no Boletín Oficial da Provincia da Coruña e no Taboleiro de Anuncios do Concello de Riveira para que, conforme ao establecido no artigo 59.5º da Lei 30/1992, sirva de notificación aos interesados que resulten descoñecidos, se ignore o lugar para a práctica da notificación, ou ben, tramitada esta, non se puidese practicar. Riveira, 20 de outubro de 2010 A Alcaldesa en funcións. (Decreto 18-10-10) Mª. Dolores Elorduy Callón.